જે દેશના લોકો વધુ હાઈટ ધરાવતા હોય ત્યાં ઓબેસિટીની ચિંતા ઓછી સતાવે છે એવું ઓસ્ટ્રેલિયાના રિસર્ચરોનું કહેવું છે. યુનિવર્સિટી ઓફ ક્વીન્સલેન્ડના રિસર્ચરોનું કહેવું છે કે વધુ હાઈટ ધરાવતા લોકો જિનેટિકલી જ સ્લિમ હોય એવી શક્યતા વધારે હોય છે. રિસર્ચરોએ ૧૪ યુરોપિયન દેશોના ૯૪૧૬ લોકોની હાઈટ તેમ જ બોડી માસ ઈન્ડેક્સ તપાસીને ઓબેસિટી સાથેનો જનીનગત સંબંધ તપાસ્યો હતો. એમાં જોવા મળ્યું હતું કે ઉત્તર યુરોપના દેશોના લોકોની એવરેજ હાઈટ વધારે હતી અને અન્ય યુરોપિયન દેશો કરતાં ત્યાંના લોકો ઓછા જાડા હતા. ઓસ્ટ્રેલિયન રિસર્ચરોએ જે-તે દેશની વસ્તીમાં પ્રવર્તતા કેટલાક રોગોની શક્યતા તપાસવા માટે અા અભ્યાસ કર્યો હતો.